Navarra Suma talde parlamentarioari atxikita dagoen foru parlamentari Yolanda Ibáñez Pérez andreak idatziz erantzuteko galdera egin du (10-21/PES-00363), honako hau jakin nahi baitu:

*"Kontseilariak adierazi zuen 43 udalek 2021eko finantzaketa bera izanen dutela 2022an. Horrek esan nahi du herri horiek 2021ean jaso zuten diru kopuru bera jasoko dutela eta ez zaiela KPI+2ko igoera aplikatuko?".*

Hori dela-eta, hona Nafarroako Gobernuko Lurralde Kohesiorako kontseilari Bernardo Ciriza Pérez jaunak eman beharreko informazioa: udalerri batzuek, nahiz eta finantzaketa eredu berriarekin 2022rako legokiekeen zenbatekoa 2021ean kontzeptu berengatik kobratutakoa baino txikiagoa izan, beren finantzaketari eutsiko diote, eta ez zaie murriztuko Transferentzia Arrunten Funtsaren ekarpena.

Gogora ekarri behar da 2021eko abenduaren 31ra arte dagoela indarrean otsailaren 27ko 3/2020 Foru Legea, toki ogasunek transferentzia arrunten eta beste laguntza batzuen kontzeptuetan Nafarroako tributuetan duten parte-hartzearen funtsaren zenbatekoa eta banaketa ezartzen dituena 2020. urterako. Beraz, beste lege bat onetsi gabe ezin litezke banatu aurrekontuan jasotako zenbatekoak. Gainera, aipatu lege horrek ere ez du udalerri guztientzat aurreikusten KPI+2ko igoera; hortaz, galderan azaldutako planteamenduak ez du legezko oinarririk bera aplikatzeko.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko abenduaren 9an

Lurralde Kohesiorako kontseilaria: Bernardo Ciriza Pérez

LURRALDE KOHESIORAKO KONTSEILARIA